יהושע סופר

יהושע סופר מעטוף דוח (נולד ב-1958, מכונה גם, אלוף אבי"ר או נייג'ל האדמו"ר) הוא אמן לחימה, מוזיקאי, צייר ותסריטאי ישראלי, מחלוצי זמרי ההיפ-הופ בישראל. יהושע סופר נולד בג'מייקה למשפחה יהודית, לדבריו בעלת שורשים תימנים. בגיל שלוש החל ללמוד אמנויות לחימה מידי סבו. בהיותו רך בשנים עברה כל משפחתו לארצות הברית. בגיל 5 החל סופר להתאמן במועדונו של צ'אק נוריס בלוס אנג'לס באמנות הלחימה הקוריאנית קוק סול וון (אנ'). סופר למד גם אצל משפחת סאו (מייסדי הקוק סול וון) ומאסטר מונג סאנג באנג. לטענתו, הוא נושא בתואר דאן 6 בקוק סול וון (אנ'), דאן 3 בטאקוונדו ודאן 7 בהפקידו. את תעודת ההוראה הרשמית לאמנויות לחימה מטעם מדינת ישראל עשה בעת שהיה בדרגת חגורה חומה בטאקוונדו.[דרוש מקור] לאחר שנולדה לו בת ב-1988 התאלמן סופר מאשתו ומקץ שנה עלה לישראל, בה פתח בקריירה מוזיקלית קצרה. ב-1993, תחת השם נייג'ל האדמו"ר, הקליט סופר את אלבום הראגמאפין וההיפ הופ, חומוס מטמטם, בהוצאת בן מוש בהפקתו של יאיר ניצני והפקתו המוזיקלית של יוסי פיין. האלבום, אשר הכיל תכנים משעשעים רבים, היה קליל באופיו והושמע רבות ברדיו, אולם לא זכה להצלחה כלכלית רבה. הוא נמכר ב-500 עותקים בלבד וסופר קטע את הקריירה המוזיקלית שלו באיבה. למרות זאת, נחשב סופר כחלוץ ההיפ הופ הישראלי והיווה מקור השראה לרבים שבאו בעקבותיו, ביניהם שב"ק ס, פישי הגדול ורביד פלוטניק. ב-2003, במלאת עשור ליציאתו של האלבום, ארגנו שב"ק ס מופע איחוד גדול בהשתתפות אמני ההיפ הופ המובילים בישראל, בשם "כל הקופה 2003", לשם הזמינו את נייג'ל להופיע לראשונה מזה עשור ומאז פריחת סצנת ההיפ הופ הישראלי. ב-2012 הופיע במסגרת פסטיבל הרגאיי בירושלים. לאחר סיומה של הקריירה המוזיקלית שלו, החל סופר ללמד את אמנות הלחימה העברית "אבי"ר". לטענתו, אבי"ר היא אמנות לחימה יהודית אשר פותחה על ידי צאצאי יעקב, שימשה את שומריו של דוד המלך והועברה מדור לדור בסתר בתוך משפחתו של סופר. לטענתו, סבו איחד את המסורות הקרביות שקיבל מהענף המשפחתי שהיה חי בתימן באזורי חבאן ונג'רן, ענף אחר של המשפחה נשאר כמאה דורות בארץ ישראל, והענף הנוסף היה חי בכורדיסטן ובאוקראינה. סופר גם טוען שהוא אינו מייסד השיטה אלא רק מחדשה בעידן המודרני. השיטה, אשר מראה דמיון רב לאמנויות הלחימה הקוריאניות בהם סופר התאמן, עושה שימוש רב בסמלים ואותיות מתורת הקבלה להצגת כל תנועה בגוף. בבעלותו של סופר שני מרכזים המלמדים אבי"ר, בירושלים ובתל אביב. בין חניכיו נמנים לא מעט מאמני ההיפ הופ בישראל, ביניהם פישי הגדול וחלוצי החלל. [דרוש מקור] בעונה התשיעית של ארץ נהדרת, מוצג מערכון בביצוע אלי פיניש, המציג בצורה סאטירית את שיטת האבי"ר ויהושע סופר. חומוס מטמטם מדיה וקבצים בנושא יהושע סופר בוויקישיתוף יהושע סופר, סרטונים בערוץ היוטיוב יהושע סופר, באתר אפל מיוזיק (באנגלית) יהושע סופר, באתר ספוטיפיי יהושע סופר, באתר דיזר יהושע סופר, באתר Yandex.Music (ברוסית) יהושע סופר, באתר Discogs (באנגלית) יהושע סופר, באתר Genius יהושע סופר, באתר MOOMA (בארכיון האינטרנט) אורי זר אביב, בעיטה מהאדמו"ר: ראיון עם יהושע סופר, באתר הארץ, 23 באוגוסט 2012 הקליפ "עסק שחור" אתר הבית של שיטת אבי"ר עידו הרטוגזון, אגרוף הזעם היהודי, באתר nana10‏, 17 באוקטובר 2004 מורן פלד, גראנדמאסטר סופר, באתר nrg‏, 9 בנובמבר 2006 אבי"ר - קיים או לא קיים במקורות?, דיון בפורום אמנויות הלחימה של תפוז. אורי זר אביב, בעיטה מהאדמו"ר: ראיון עם יהושע סופר, באתר הארץ, 23 באוגוסט 2012 אנו באנו ארצה, לשנות פה את המוזיקה, באתר ynet, 14 במאי 2013 נייג'ל האדמו"ר חוזר לבמה, חדר החדשות אורי זר אביב, בעיטה מהאדמו"ר: ראיון עם יהושע סופר, באתר הארץ, 23 באוגוסט 2012 חומוס מטמטם - נייג'ל האדמור בפסטיבל הרגאיי בירושלים 2012 תורת הלחימה היהודית - גיבו"ר, באתר ‏מאקו‏, 23 בינואר 2012